Ture Reo Māori 1987

Ko te Ture Reo Māori 1987 te ture whakaū i Te Taura Whiri i te Reo Māori. Ka whakamanahia-ā-ture i te Here-turi-kōkā o 1987. E toru ōna kaupapa:

 Ka whakatū i te reo Māori hei reo mana-ā-ture mō te motu nei o Aotearoa.
 Kei ngā kōti, kei ngā Kōmihana uiui me ngā Taraipiunara, e whakatau ake ana tēnei ture i te whakaae kia kōrero Māori i te kōti ahakoa mema kōti rānei, ko wai ake rānei o te kōti, kaituku kōrero, kaiāwhina rānei.
 Ka whakatū rā hoki i Te Taura Whiri i te Reo Māori. Ko tā Te Taura Whiri he whakatairanga i te reo Māori me ngā kaupapa reo; he hikihiki taumata mō te tuhituhi me te kōrero i te reo, arā mā te ara rūmaki, mā te whakamātautau reo, mā te niureta ia toru marama e kīa nei He Muka, ā, me ngā kōrero tautoko mai anō hoki a te hunga mahi kāwanatanga; he whakamana-ā-ture i ngā whakamātautau o te hunga e whai nei i te mahi whakamāori-ā-tuhi, ā-waha rānei; he rangahau huarahi e whakatairangatia ai, e hāpai tonutia ai te ahu whakamua o te reo; te hanga papa kupu. Kia ono anō ngā hui o Te Taura Whiri i ia tau. He tumuākī tō te hunga mahi, ka mutu ko ngā mahi he rangahau, he ārahi ture, he whakahoki tirohanga i ngā mahi whakamāori, he whakatairanga, me ērā atu mahi e homai e ngā Kaiwhiri. Whakapā mai i konei ka whiti rānei ki te wāhi whakahoki kōrero hei tuku kōrero mai rā.

 Tohutoro 
 C. Barlow, Tikanga Whakaaro. Tāmaki-makau-rau, Oxford, 1991.
 M. Bartlett, 'Tūkaha Te Reo Māori!'. Salient, 24 Hōngongoi 2006.

 Hoto ki waho 
 Te Ture Reo Māori 1987 (reo Pākehā)
 Ngā ture o Aotearoa (reo Pākehā)

Category:Ture
Category:Reo Māori